# Shenn Yernish

| Shenn Yernish |
| --- |
| *Goídelc* |
|  |
| Fockley magh | [ˈgoiðʲelg] |
| Ard | Nerin, Nalbin, Mannin, buill ayns Bretin |
| Marroo | Caghlaait dys Yernish Veanagh mysh yn 10oo eash |
| Kynney çhengey | Ind-Oarpagh
* Celtiagh
	+ Ellanagh
		- Gaelgagh
			* **Shenn Yernish**
 |
| Coadyn çhengey |
| ISO 639-2 | `sga` |
| ISO 639-3 | `sga` |

She çhengey Cheltiagh va'n **Çhenn Yernish** ny yn **Çhenn Ghaelg** (Shenn Yernish: *Goídelc*, Ogham: ᚌᚑᚔᚇᚓᚂᚉ; Yernish: *Sean-Ghaeilge*; Gaelg Albinagh: *Seann-Ghàidhlig*). Hie ee er loayrt ayns Nerin, Nalbin as Mannin traa dy row. V'ee ny shennvoir Yernish Veanagh as dy chooilley hengey Ghaelgagh t'ayn nish.

|  |
| --- |
| **Notey da lhaihderyn.** Ayns yn art shoh, ta lettyryn ardey cowraghey ceaghlaghyn ta taghyrt lurg shiartanse dy 'ocklyn:
* ta B cowraghey boggaghys
* ta E cowraghey ennalaghys
* ta S cowraghey stronnaghys
 |

## Grammeydys ny Shenn Yernish

Va keintys, earroo as case ec grammeydys ny Shenn Yernish. Cha row art neuhoilshaghey erbee eck, agh va art soilshaghey eck, myr y Ghaelg.

### Troggal y raa

Va oardagh neuchowrit *Breear-Kione-Cass* (ny *BKC*) ec Shenn Yernish, gollrish çhengaghyn Celtiagh Ellanagh elley. She oardagh neuchadjin ayns çhengaghyn Ind-Oarpagh v'ayn: dy chooilley çhengey Ind-Oarpagh elley, ta oardagh neuchowrit KCB ny KBC oc. She çhengey reiltagh ayns y chied cheayrt v'ayn, myr dagh çhengey Cheltiagh: myr shen, ta'n *reiltagh* (fockle smoo scanshoil y raa) ec toshiaght y raa, as reddyn elley ny lurg. Myr sampleyr, va ennymocklyn çheet lurg roie-ocklyn, as marenmyn as cummaghyn gienneydagh çheet lurg yn ennymockle v'ad bentyn rish. Myr sampleyr, *Ériu álainn* ("Erin aalin"). She çhengey cowraghey reiltee v'ayn chammah.

### Rangyn Grammeydagh

#### Ennymocklyn as marenmyn

##### Keintys

Gollrish Ladjyn, Germaanish ny Rooshish, va ny tree keintyssyn Ind-Oarpish ec Shenn Yernish foast: bwoirrinagh, firrynagh as naeear. Ren naeear shirgaghey ayns eash Vean Yernish; haink y chooid smoo jeh ny focklyn naeear dy ve firrynagh.

Ta keintys firrynagh ec cretooryn firrynagh undinagh as keintys bwoirrinagh ec cretooryn bwoirrinagh undinagh.

##### Earroo

Va Shenn Yernish freayll ny rangyn earrooagh Ind-Oarpish son jee-chleaney ennymocklyn: unnaneagh, daagh as yl-rey. Cha row cummey daagh faagit ec breearyn, marenmyn ny far-enmyn.

* Va unnaneagh currit da un red ny pheiagh, as da eieyn neuloaghtagh
* Va daagh currit da reddyn as jees jeu, my row ad nyn nyees dy najooragh (*di ṡúil*, "daa hooill") ny dy taghyrtagh (*di mnaí*, "daa ven"). Ta ymmyd jeant jeh dy kinjagh marish ny earrooyn *daB*, *dáB* (firrynagh), *daS*, *daS* (naeear), as *diE*, *díE* (bwoirrinagh): t'ad corrym rish *daa* 'sy Ghaelg Vanninagh.
* Va yl-rey currit da ny smoo da daa red (*súili*, "soillyn")

##### Case

Va queig caseyn faagit ec Shenn Yernish, jeh hoght v'ec Ind-Oarpish as Celtish. T'adsyn *ennymagh*, *gienneydagh*, *roie-ocklagh*, *cassidagh* as *gerrymagh*. Fer erbee jeh, v'eh ry-akin ayns ny tree cummaghyn earrooagh. Shoh taabyl cummaghyn *céara*, ("keyrrey"):

|  |  |  |  |
| --- | --- | --- | --- |
|   | Unnaneagh | Daagh | Yl-rey |
| Ennymagh | cáeraB | diB cháeraigB | cáeraig |
| Gienneydagh | cáerach | daB cháerachB | cáerachS |
| Roie-ocklagh | coS cáeraigB | coS ndibS cáerchaib | coS cáerchaib |
| Cassidagh | cáeraigS | diB cháeraigB | cáerchaE |
| Gerrymagh | aB cháeraB | aB diB cháeraigB | aB cháerchaE |

## Imraaghyn

### Enmys

### Lioaryn

* Green, Antony (1995). *Old Irish Verbs and Vocabulary*. Somerville, Massachusetts: Cascadilla Press. ISBN 1-57473-003-7.
* Lehman, R. P. M. & W. P. (1975). *An Introduction to Old Irish*. Modern Language Association of America. ISBN 0873522893.
* McCone, Kim (1987). *The Early Irish Verb*. Maynooth: An Sagart. ISBN 1-870684-00-1.
* O’Connell, Frederick William (1912). *A Grammar of Old Irish*. Belfast: Mayne, Boyd & Son.
* Quin, E. G. (1975). *Old-Irish Workbook*. Dublin: Royal Irish Academy. ISBN 0-901714-08-9.
* Stifter, David (2006). *Sengoidelc: Old Irish for Beginners*. Syracuse: Syracuse University Press. ISBN 0-8156-3072-7.
* Strachan, John (1949). *Old-Irish Paradigms and Selections from the Old-Irish Glosses*, revised by Osborn Bergin, Fourth edition, Dublin: Royal Irish Academy. ISBN 0-901714-35-6.
* Thurneysen, Rudolf [1946] (1993). *A Grammar of Old Irish*, Translated by D. A. Binchy and Osborn Bergin, Divlyn: Dublin Institute for Advanced Studies. ISBN 1-85500-161-6.

## Kianglaghyn mooie

* eDIL - Electronic Dictionary of the Irish Language ("Fockleyr Lectraneagh y Yernish")